Kiinnostaako sinua ikäihmisten perhehoitajana toimiminen?

Etelä-Karjalan hyvinvointialue (Ekhva) valmentaa ikäihmisten perhehoitajia maalis-huhtikuussa 2025 Lappeenrannassa.

Perhehoitajat auttavat ja tukevat asiakasta selviytymään arjessaan ja mahdollistavat omaishoitajille vapaata tehtävästään. Perhehoito voidaan toteuttaa joko perhehoitajan omassa kodissa tai asiakkaan kotona.

Perhehoitajat toimivat toimeksiantosopimuksella. Hyvinvointialue maksaa perhehoitajalle hoitopalkkion ja perhehoitajan kotona (perhekodissa) annettavasta hoidosta lisäksi kulukorvauksen. Asiakkaan kotiin meneville perhehoitajille maksetaan matkakorvaus.

Perhehoitajan tulee olla täysi-ikäinen, mutta yläikärajaa perhehoitajana toimimiselle ei ole. Hoitopalkkio kerryttää eläkettä.

Hyvinvointialueen perhehoidon koordinaattori Minna Valtonen rohkaisee kaikkia perhekoti- tai perhehoitajatoiminnasta kiinnostuneita hakemaan mukaan valmennukseen, josta saa lisätietoa asiasta:

Perhehoitajalta ei edellytetä aikaisempaa hoitoalan koulutusta tai kokemusta perhehoitajana toimimisesta.

Minna Valtonen

Kaikkien perhehoitajaksi aikovien tulee osallistua valmennukseen, jossa myös arvioidaan henkilön valmiudet toimia perhehoitajana.

Hae kevään 2025 valmennukseen 31.1.2025 mennessä.

Lisätietoja:

Minna Valtonen, perhehoidon koordinaattori, puh. 040 6511 876, minna.valtonen@ekhva.fi

Perhehoito-sivu, ekhva.fi

Ikääntyneen perhehoito, suomi.fi